钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 北齐
## 钦定古今图书集成/历象汇编/庶征典/第123卷 > 宣帝太建二年五月乙卯仪同黄法𣰰献瑞璧一按陈书宣帝本纪云云===北魏。=== > 北齐

### 武成帝河清四年殿上石自起相击

按：《北史齐武成帝本纪》，“河清四年三月，殿上石自起，
两两相对。”

按《隋书五行志》：“后齐河清四年，殿上石自起，两两相
击。眭孟为以石阴类下人，象殿上石自起者，左右亲
人离叛之应。”及周师东伐，宠臣尉相愿、乞扶、贵和兄
弟，韩建业之徒，皆叛入周。

### 后主天统年泰山封禅坛玉璧自出

按《北齐书后主本纪》，不载。　按《隋书五行志》：“后齐天
统初，岱山封禅坛玉璧自出。近白祥也。岱山，王者易
姓告代之所。玉璧所用币而自出，将有易姓者用币
之象。其后北齐亡，地入于周。及高祖受周禅，天下一
统，焚柴泰山，告祠之应也。”

### 武平三年白水岩下有石成文

按《北齐书后主本纪》。不载　按《隋书五行志》。武平三
年。白水岩下青石壁旁有文曰“齐亡走。人改之为上
延。”后主以为嘉瑞。百僚毕贺。后周师入国。后主果弃
邺而走。